
Privind aprobarea proiectului de lege pentru modificarea 
Legii fondurilor asigurării obligatorii de asistenţă medicală 
pe anul 2009 nr.263-XVI din 11 decembrie 2008

---------------------------------------------------------------------------
Guvernul HOTĂRĂŞTE: 

Se aprobă şi se prezintă Parlamentului spre examinare proiectul de lege pentru modificarea Legii fondurilor asigurării obligatorii de asistenţă medicală pe anul 2009 nr.263-XVI din 11 decembrie 2008.
Prim-ministru




VLADIMIR FILAT

Contrasemnează:

Ministrul sănătăţii





Vladimir Hotineanu  

Ministrul finanţelor




Veaceslav Negruţa 

    Vizează:

Ministrul de stat 





Victor BODIU





Aprobată în şedinţa Guvernului

din

Proiect

PARLAMENTUL REPUBLICII MOLDOVA

LEGE

pentru modificarea Legii fondurilor asigurării obligatorii de asistenţă medicală pe anul 2009 nr.263-XVI din 11 decembrie 2008

Parlamentul adoptă prezenta lege organică.

Articol unic. – Legea fondurilor asigurării obligatorii de asistenţă medicală pe anul 2008  nr. 263-XVI  din  11 decembrie 2008 (Monitorul Oficial al Republicii Moldova, 2008, nr.237-240, art.868) se modifică după cum urmează: 

1. Articolul 1 va avea  următorul cuprins: 


„Art.1. – Fondurile asigurării obligatorii de asistenţă medicală pe anul 2009 se aprobă la venituri – în sumă de 2850673,0 mii lei, la cheltuieli – în sumă de  3101473,0 mii lei cu o depăşire a cheltuielilor asupra veniturilor de 250800,0 mii lei.”.
2. Anexele nr.1 şi nr.2 vor avea următorul cuprins: 

„Anexa nr.1 
Sinteza veniturilor şi cheltuielilor fondurilor asigurării 

obligatorii de asistenţă medicală pe anul 2009

              -mii lei-

	I. Venituri, total
	2 850 673,0   

	         inclusiv:
	 

	1. Primele de asigurare obligatorie de asistenţă medicală, în mărime procentuală, achitate de angajatori şi salariaţi 
	1 310 260,0

	 
	 
	

	2. Primele de asigurare obligatorie de asistenţă medicală, în sumă fixă, achitate de persoanele fizice cu domiciliul în Republica Moldova
	38 500,0  

	
	

	3. Alte venituri
	45 100,0

	
	

	4. Transferuri de la bugetul de stat pentru asigurarea medicală a categoriilor de persoane, asigurate de către Guvern
	1 456 640,0 

	
	

	5. Transferuri de la bugetul de stat pentru compensarea veniturilor ratate, conform art.3 din Legea nr.39-XVI din 2 martie 2006
	173,0

	II. Cheltuieli, total

         inclusiv:
	3 101 473,0

 

	 1. Fondul pentru achitarea serviciilor medicale curente (fondul de bază)
	2 973 446,0 

	
	

	 2. Fondul de rezervă al asigurării obligatorii de asistenţă medicală
	40 013,5

	
	

	 3. Fondul măsurilor de profilaxie (de prevenire a riscurilor de asigurare)
	57 013,5

	    
	 

	 4. Cheltuieli administrative
	31 000,0

	         inclusiv: cheltuieli capitale
	3 500,0

	III. Deficit (-); excedent (+)
	-250 800,0

	Surse de finanţare
	250 800,0

	Modificarea soldurilor la conturi
	-250 800,0


Anexa nr.2 
Lista programelor şi subprogramelor raportate la fondurile asigurării obligatorii de asistenţă medicală prevăzute de legislaţie
-mii lei-
	Fondul / programul / subprogramul
	Scopul fondului/programului
	Costul

	 I. Fondul pentru achitarea serviciilor medicale curente (fondul de bază), total
	Finanţarea serviciilor prevăzute de Programul unic 
	2 973 446,0

	1
	2
	3

	Programul „Servicii medicale individuale”
	Asigurarea echităţii în distribuirea şi utilizarea serviciilor medicale 
	

	         inclusiv subprogramele:
	
	

	1. Asistenţă medicală urgentă prespitalicească
	
	269 701,0

	2. Asistenţă medicală primară
	
	924 544,8

	3. Asistenţă medicală specializată de ambulator
	
	230 380,5

	4. Asistenţă medicală spitalicească
	
	1 480 157,7

	5. Servicii medicale de înaltă performanţă
	
	65 545,2

	6. Îngrijiri medicale la domiciliu
	
	3 116,8

	 II. Fondul de rezervă, total 
	Asigurarea echilibrului financiar necesar pentru accesul populaţiei la serviciile medicale de bază 
	40 013,5  

	         inclusiv subprogramele:
	
	

	1.Acoperirea cheltuielilor suplimentare necesare pentru acordarea serviciilor medicale persoanelor asigurate în condiţiile prevăzute de legislaţie
	
	10 013,5

	2. Acoperirea cheltuielilor de acordare a asistenţei medicale persoanelor neasigurate în volumul prevăzut de legislaţie
	
	30 000,0

	 III. Fondul măsurilor de profilaxie, total 
	Reducerea nivelului de îmbolnăvire
	57 013,5  

	Programul „Intervenţii prioritare în sănătatea publică”
	
	

	               inclusiv subprogramele:
	
	

	1. Promovarea modului sănătos de viaţă
	
	2 800,0

	2.Realizarea măsurilor de reducere a riscurilor de îmbolnăvire şi efectuarea screeningului privind unele maladii importante pentru societate
	
	54 213,5

	 IV. Administrarea sistemului de asigurare obligatorie de asistenţă medicală
	Fortificarea capacităţilor Companiei Naţionale de Asigurări în Medicină în administrarea fondurilor asigurării obligatorii de asistenţă medicală
	31 000,0”


PREŞEDINTELE  PARLAMENTULUI

NOTĂ INFORMATIVĂ 

la proiectul Legii pentru modificarea Legii fondurilor asigurării obligatorii de asistenţă medicală pe anul 2009 nr.263-XVI din 11 decembrie 2008

Necesitatea de modificare a Legii fondurilor asigurării obligatorii de asistenţă medicală pe anul 2009 nr.263-XVI din 11 decembrie 2008 este legată de micşorarea transferurilor de la bugetul de stat şi a acumulării reduse a mijloacelor financiare stabilite în calitate de prime de asigurare obligatorie de asistenţă medicală. 

Ca urmare a modificării parametrilor macroeconomici şi a efectelor crizei financiare, veniturile reale ale fondurilor asigurării obligatorii de asistenţă medicală  pe anul 2009 vor constitui sumă de 2 850 673,0 mii lei, ceea ce este cu  620 817,5 mii lei sau 17,9% mai puţin decît suma aprobată iniţial. 

Prima sursa de formare a acestui venit - primele de asigurare obligatorie de asistenţă medicală în mărime procentuală, achitate de angajatori şi angajaţi  se micşorează cu 271 740,0 mii lei sau 17,2% comparativ cu suma iniţial aprobată şi constituie suma de 1 310 260,0 mii lei. Micşorarea respectivă se explică prin faptul că fondul de remunerare a muncii pe anul 2009, conform prognozei revizuite a indicatorilor macroeconomici la situaţia din 03.11.09, constituie 19,1 mild. lei, iar fondul de remunerare a muncii luat ca bază pentru calcularea primelor de asigurare obligatorie de asistenţă medicală calculate în calitate de contribuţie procentuală şi achitate de către angajatori şi salariaţi  constituie cca. 18 718 000 mil lei. Respectiv, aşteptarea scontată a acumulării primelor de asigurare obligatorie de asistenţă medicală în mărime procentuală, achitate de angajatori şi angajaţi s-a apreciat în sumă de 1 310 260,0 mii lei [18 718 000,0 mii lei (fondul de remunerare a muncii luat ca bază pentru calcularea primelor)*7%)].

O altă sursă importantă - transferurile de la bugetul de stat  sunt determinate de prevederile proiectului legii pentru modificarea şi completarea Legii bugetului de stat pe anul 2009 nr.244-XVI din 21 noiembrie 2008 care stabileşte suma în mărime de 1 456 640,0 mii lei, cu o micşorare de 364 160,0 mii lei sau 20,0% faţă de suma iniţial stabilită. 

Referitor la primele de asigurare obligatorie de asistenţă medicală în sumă fixă, achitate de persoanele fizice cu domiciliul în Republica Moldova se constată că la situaţia de 18 noiembrie 2009 veniturile respective sînt acumulate în sumă de 37 969,3 mii lei. Ţinîndu-se cont de dinamica acumulării acestor prime de asigurare, veniturile respective anuale se aşteaptă în sumă de 38 500,0 mii lei, cu o descreştere de 14 581,7 mii lei, sau 27,5% faţă de suma iniţial aprobată.  

Alte încasări sub formă de dobînzi aferente soldurilor mijloacelor băneşti la conturile bancare, amenzi, sancţiuni şi alte venituri în conformitate cu prevederile legislaţiei în vigoare, în baza analizei acumulărilor înregistrate pe parcursul anului, au tendinţe de a se majora cu cca. 29 491,2 mii lei sau 188,9% faţă de suma iniţial aprobată,  iar cuantumul preconizat la finele anului ajungînd la suma de 45 100,0 mii lei.

În condiţiile micşorării veniturilor în FAOAM şi ţinînd cont de situaţia de criză creată în economia naţională a Republicii Moldova, de comun acord cu Compania Naţională de Asigurări în Medicină se propune ajustarea cheltuielilor fondurilor prin compensarea parţială a deficitului înregistrat de 620 817,5 mii lei din contul  micşorării soldurilor FAOAM create la situaţia din 01.01.2009 cu suma de 250 800,0 mii lei, ceea ce va permite o micşorare a cheltuielilor doar cu 370 017,5 mii lei (10,7%), faţă de suma iniţială aprobată pentru anul 2009. În aşa fel, cheltuielile FAOAM pe anul 2009 vor constitui 3 101 473,0 mii lei (2 850 673,0 mii lei venit ​+ 250 800, 0 mii lei sold).

În conformitate cu cele expuse, cheltuielile fondului de bază conform proiectului constituie 2 973 446,0 mii lei, sau vor fi micşorate cu 321 584,9 mii lei (9,3%). Fondul de profilaxie conform proiectului constituie 57 013,5 mii lei (2% din suma veniturilor totale), sau cu 12 416,3 mii lei mai mică faţă de suma iniţial aprobată. Fondul de rezervă a fost micşorat cu 17 000,0 mii lei faţă de cea estimată, cu îndreptarea sumei indicate în fondul de bază, pentru asigurarea îndeplinirii prevederilor contractelor încheiate cu prestatorii serviciilor medicale. 

Respectiv fondul de rezervă este micşorat comparativ cu suma iniţial aprobată cu 29 416,3 mii lei sau 42,4%. Cheltuielile administrative în veniturile totale după introducerea modificărilor menţionate vor constitui doar 1,09 %  faţă de 2 % prevăzute conform legislaţiei. Aceste cheltuieli se planifică de micşorat cu 6 600,0 mii lei, şi vor constitui 31 000,0 mii lei.

Operarea modificărilor propuse în prezentul proiect al legii nu va conduce la scăderea volumului şi calităţii serviciilor medicale acordate în cadrul sistemului asigurării obligatorii de asistenţă medicală, distribuirea mijloacelor financiare între tipuri de asistenţă medicală fiind făcută pe principii de echitate şi în conformitate cu prevederile documentelor de bază de politici în domeniul sănătăţii.

 Ministru                                                        Vladimir HOTINEANU

